|  |  |
| --- | --- |
| Numri i lëndës: | 2019:192389 |
| Datë: | 30.09.2019 |
| Numri i dokumentit:  | 00540183 |

**PKR.nr.59/19**

**NË EMËR TË POPULLIT**

**GJYKATA THEMELORE NË PEJË**-Departamenti për krime të rënda, me gjyqtaren Violeta Husaj Rugova, me pjesëmarrjen e bashkëpunëtores profesionale Besa Dervishaj, në çështjen penale ndaj të akuzuarit L M nga Peja, rruga ”A J L” nr... për shkak të veprës penale, blerja, posedimi, shpërndarja dhe shitja e pa autorizuar e narkotikëve, substancave psikotrope dhe analoge nga neni 267 par.1 të KPK-së, duke vendosur sipas aktakuzës së Prokurorisë Themelore në Pejë-Departamenti për krime të rënda, PP/I.nr.80/2019 të datës 02.09.2019, pas mbajtjes së shqyrtimit fillestar në prezencë të Prokurorit të shtetit Agron Galani, të akuzuarit L M, mbrojtësit të tij av. Arben Kelmendi nga Peja, i caktuar me autorizim, me datë 24.09.2019 mori dhe shpalli si dhe me datë 30.09.2019 përpiloi këtë:

**A K T GJ Y K I M**

I akuzuari L M, i lindur me datë .. në Pejë, ku edhe jeton, rruga “A J L” nr..., i biri i M dhe i nënës S e gjinisë B, zdrukthëtarë, i pa martuar, ka të kryer pesë vite të shkollës fillore, i gjendjes së dobët ekonomike, posedon letërnjoftim me numër personal ..., shqiptar, shtetas i Republikës së Kosovës, gjendet në paraburgim nga data 28.08.2019 e tutje.

**ËSHTË FAJTOR**

Për shkak se:

Nga data e pacaktuar e deri me dt. 28.08.2019 në mënyrë të paautorizuar e me qëllim të shpërndarjes dhe shitjes ka poseduar substanca narkotike të lloji marihuan dhe atë në shtëpinë e tij në Pejë dhe ne një aneks të një shtëpie të pabanuar të cilën e shfrytëzonte i pandehuri ku dhe gjatë bastisjes nga ana e hetuesve të D.H.T.N. në Pejë në shtëpinë e të pandehurit dhe te aneksit të asaj shtëpie të pabanuar të cilën e shfrytëzonte i pandehuri gjenden dhe sekuestrohen substanca narkotike e llojit marihuan në peshë të përgjithshme prej 3 kilogram e 245.1 gram, 1.1 gram fara të llojit Kanabis Sativa dhe një peshore digjitale me numër SF-400.

-Me çka ka kryer vepër penale blerja, posedimi, shpërndarja dhe shitja e pa autorizuar e narkotikëve, substancave psikotrope dhe analoge nga neni 267 par. 1 te KPRK-së.

Andaj gjykata duke u bazuar në nenin 7,38,40,43,42,43,69,70,71,71 të KPRK-së, dhe nenit 267 par. 1 KPRK-së, si dhe nenit 365 të KPPK-së, të akuzuarin

**E GJYKON**

1.Ashtu që të akuzuarit i përcaktohet dënim me burg në kohëzgjatje prej 1 vite e 3 muaj.

Në këtë dënim i llogaritet edhe koha e kaluar në paraburgim nga data 28.08.2019 e gjerë me datë 24.09.2019.

2.Të akuzuarit i caktohet edhe dënim me gjobë në shumë prej 400€.

Dënimin me gjobë i akuzuari do ta paguaj më së largu në afat prej 3 muaj pas plotfuqishmërisë së këtij aktgjykimi.

Të akuzuarit i konfiskohet marihuana në peshë prej 3 kilogram e 245.1 gram, 1.1, dhe e njëjta të asgjësohet pas plotfuqishmërisë së këtij aktgjykimi

Të akuzuarit i ndërpret paraburgimi me datë 24.09.2019 i caktuar sipas aktvendimit të kësaj gjykate DKR.PP.nr. 61/19 të datës 28.08.2019.

I akuzuari obligohet që në emër në emër të paushallit gjyqësor gjykatës të ia paguaj shumën prej 25 €, dhe shumën prej 50 euro në emër të kompensimit për viktimat e krimit, në afat prej 15 ditësh pasi që aktgjykimi të merr formën e prerë.

**A r s y e t i m**

Prokuroria Themelore në Pejë-Departamenti për krime të rënda ka ngrit aktakuzë PP/I.nr.80/2019 të datës 02.09.2019, ndaj të akuzuarit L M nga Peja, rruga ”A J L” nr... për shkak të veprës penale, blerja, posedimi, shpërndarja dhe shitja e pa autorizuar e narkotikëve, substancave psikotrope dhe analoge nga neni 267 par.1 të KPK-së.

Pas leximit të aktakuzës nga ana e Prokurorit të shtetit PP/I.nr.80/2019 të datës 02.09.2019, në seancën e shqyrtimit fillestar, gjykata është bindur se i akuzuari e ka kuptuar aktakuzën dhe të akuzuarit i ka dhënë mundësinë që të deklarohet për pranimin ose mos pranimin e fajësisë.

Në këtë rast gjykata ka udhëzuar të akuzuarin për rendësin dhe pasojat e pranimit të fajësisë dhe i akuzuari ka deklaruar se pasi që i ka kuptuar pasojat dhe përpirësit e pranimit të fajësisë të cilat i janë shpjeguar nga ana e Gjykatës, deklaron se e pranon fajësinë për veprën penale e cila i vihet në barrë, dhe më nuk do ti përsëris veprime e tilla.

Prokurori i shtetit ka deklaruar se propozon që të aprovohet pranimi i fajësisë nga ana e të akuzuarit dhe pranimi i fajësisë nga ana e të akuzuarit është bërë në mënyrë vullnetare pa presion dhe pas konsultimit me mbrojtësin e tij dhe ky pranim i fajësisë ka mbështetje në provat materiale që gjenden në shkresat e lëndës.

Mbrojtësi i të akuzuarit av.Arben Kelmendi ka deklaruar se pajtohet me pranimin e fajësisë nga ana e të akuzuarit, pasi që i njëjti përputhet me provat materiale në shkresat e lëndës, pranimin e ka bërë qysh në fazën e hetimit me vullnet të lirë i vetëdijshëm për pasojat andaj i propozon Gjykatës që të pranoj një pranim të till të fajësisë. Meqenëse i mbrojturi i tij e ka pranuar fajësinë, kërkon nga Gjykata që me rastin e vendosjes mbi dënimin të merr si rrethanë lehtësuese pasi që i njëjti është hera e parë që ka ra ndesh me ligjin, premton se nuk do ti përsëris veprime e tilla, është penduar për atë çfarë ka bërë, andaj konform nenit 71 lidhur me nenin 72 pika 1.4 të KPK-së kërkon nga Gjykata që ta zbus dënimin ndaj të akuzuarit L M pasi që neni 72 pika 1.4 të KPK-së, parasheh që Gjykata mund ta zbus dënimin kur ka rrethana veçanërisht lehtësuese të dënimit të parapara së paku dy vite, Gjykata mund ta zbus nën minimum deri në gjashtë muaj, meqenëse i akuzuari gjendet nën masën e paraburgimit, i propozon Gjykatës që të njëjtit ti nderprehet paraburgimi për shkak se janë pushuar arsyet për çka është caktuar masa.

Në vijim gjykata duke shqyrtuar fajësinë nga ana e të akuzuarit vlerësoi se pranimi i fajësisë paraqet shprehje të lirë të vullnetit të të akuzuarit, pasi që ai e ka kuptuar natyrën dhe pasojat e pranimit të fajësisë.

Andaj gjykata duke u gjendur para këtyre fakteve siç janë pranimi i fajësisë nga ana e të akuzuarit, si dhe duke pasur parasysh provat të cilat gjenden në shkresat e lëndës siç janë: raporti informues i datës 28.08.2018 me nr. referues 06/2-02/2283/2019, procesverbali mbi bastisjen e shtëpisë dhe personave e datës 28.08.2019, raporti i policit Nuredin Januzaj i datës 28.08.2019, dëftesa mbi konfiskimin e pronës-narkotikut e datës 28.08.2019 nën nr. 2019-DHTN-593, fotodokumteacioni, erdhi në përfundim se në veprimet e të akuzuarit ekzistojnë të gjitha elementet e veprës penale të përshkruara si në dispozitiv të këtij aktgjykimi e për të cilin është shpallur fajtor.

Duke vendosur mbi vendimin mbi dënim konform nenit 73 të KPRK-së, gjykata i vlerësoi të gjitha rrethanat lehtësuese dhe rënduese që ndikojnë në llojin e dënimit dhe nga rrethanat lehtësuese gjeti se e ka pranuar fajësinë, i vie keq, pati sjellje korrekte në shqyrtim fillestar, për gjykatën nuk ka të dhëna se i njëjti më parë ka ra ndesh me ligjin, ndërkaq nga rrethanat rënduese për të akuzuarin e lartcekur gjykata nuk ka gjet asgjë.

Gjykata duke pas parasysh rrethanat e cekura si më lartë ka prëcatuar dënim nën minimumin e parapar ligjorë bazuar në nenin 71 dhe 72 të KPRK-së dhe ka shqiptuar dënime kumulative meqë parashihet me dispozit ligjore, dhe duke konsideruar se dënimi është në përputhje me shkallën e përgjegjësisë penale të tij dhe me intensitetin e rrezikimit të vlerave të mbrojtura të shoqërisë. Gjykata është bindur se vendimi mbi dënimin do të shërbej për arritjen e qëllimit të dënimit e që është pengimi i të akuzuarit në kryerjen e veprave penale në të ardhmen si dhe në preventivën tjetër për personat tjerë që të përmbahen nga kryerja e veprave penale konform nenit 41 të KRPK-së.

Duke u bazuar në nenin 450 të KPPRK-së, e obligoi të akuzuarin në paguarjen e shpenzimeve të procedurës penale dhe të paushallit gjyqësor.

Konform nenit 39 par.1,2,3 nën par. 3.1 të Ligjit për kompensim të viktimave të krimit e obligoi të akuzuarin që të paguaj shpenzimet e viktimave të krimit.

Arsyet për ndërprerjen e paraburgimit janë dhënë ne vendim te veçantë PKR.nr.59/19 të dt.24.09.2019.

Nga sa u tha më lart u vendos si në dispozitiv të këtij aktgjykimi konform nenit 365 të KPPRK-së.

**GJYKATA THEMELORE PEJË**

 **DEPARTAMENTI I KRIMEVE TË RËNDA ,**

**2019:192389, 30.09.2019**

 **G j y q t a r j a**

 **\_\_\_\_\_\_\_\_\_\_\_\_\_\_\_\_\_\_**

Violeta Husaj Rugova

**KËSHILLË JURIDIKE:** Kundër këtij aktgjykimi është e lejuar ankesa në afat prej 15 (pesëmbëdhjetë) ditëve nga koha e pranimit të njëjtit, Gjykatës së Apelit në Prishtinë, nëpërmjet kësaj Gjykate Themelore.